Die Vaclavbude

Die Vaclavbude estas membiografia studenta romano de Karl Hans Strobl kun 14 ĉapitroj, aperinta en 1902.

 Fono historia 
Temo estas la malkonsentoj inter la germanlingva kaj la ĉeĥa etnioj en Bohemio kaj Moravio dum la lasta triono de la 19-a jarcento. Centras la t.n. Badeni-krizo; ministro Kazimierz Badeni ordonis en aprilo 1897 modernan lingvoŭzan ordon kiu antaŭvidis plifortigon de la ĉeĥa lingvo. La tuto kulminiĝis en novembro 1897 kiam en Prago kaj aliaj urboj okazis bataletoj. Tiutempe Strobl mem estis stduento pri juro en Prago kaj ĉefo de la aktivulara parto de la studenta korporacio Corps Austria. Pro siaj tradiciaj kostumoj la germanlingvaj studentoj surstrate facilege identigeblis. En la 30.11.1897 ĉeĥaj manifestaciantoj marodis en la ejo de la korporacio Carolina Prag.raporto ĉe Prager Tagblatt (1.12.1897, p. 10)

 Intrigo 
 Die neue Bude: Post neniiĝo de la malnova ejo la klubĉefo Binder estis komisiita trovi novan taŭgan ejon. Danke al perado de la uzuristo Abraham li sukcesas, ene de la gastejo de Vaclav Zimmermann en la kvartalo Josevof. Translokiĝo al la nova domo Vaclavbude faratas dum pluva vetero kaj en etoso antaŭsentanta malfacilaĵojn.
 Allerseelen: Rakontatas la aspekto de la nova ejo kaj kartludo. Horak, responsulo pri duela skermado, ekigas rilaton kun la kelnerino Marie.
 Der Olymp: Oni renkontiĝas je Vaclavbude kun la societo Olymp; Hormayer, ano de la korporacio Thessalia Prag avertas Horak antaŭ infekto de la malsana Marie. La ofendita Horak alvokas Hormayer je duelo.
 Auf Mensur: Horak, kiu vere jam estas malfortigita pro infektiĝo, estas grave vundita.
 Die Geschichte von Tycho de Brahes Tod: Binder kaj aliaj vizitas Horak en la malsanulejo. Poste ili konsumegas alkoholaĵojn en tavernaĉo. Tiam fremdulo sidiĝas apud ili rakontonte pri la Prago de la 16-jarcento kaj la morto de Tycho Brahe. Tuj aperas li.
 Eine Fortsetzung: Kiam Binder estas survoje hejmen, la stranga fremdulo reaperas. Binder pensas ke temas pri Brahe mem - kaj vekiĝas poste en sia lito.
 Bilanz: Binder starigas la demandon ĉu temis pri la reala Brahe aŭ fantazia persono. Ĉiuokaze li meditas pri frazo de Brahe pri la volo de ĉiu nacio havi propran estontecon.
 Die Wollenden: Prage la novaĵo pri la abdiko de Badeni disvastiĝas: la germanaj studentoj kolektiĝas en gajeco antaŭ ol alfronti perforton de ĉeĥoj.
 Kräfte: Ribelego startis kaj oni indigniĝas pri ĉio germana.
 Fahnenwache: La korporacianoj supozas ke ĉeĥoj volas sturmpreni ilian klubejon kaj renkontiĝa tiuloke por gardado. Hejmenirante ili estas ofenditaj kaj savatas lastmomente antaŭ draŝo danke al apero de fremdulo simila al Brahe.
 Im entlegenen Winkel: Kvazaŭ ĉiuj germanaj studentoj forlasis Pragon; la meblaron kaj ĉiujn tradiciajn objektojn (rubandoj, flagoj, ĉapoj) ili transdonis al ŝufaristo por ke li konservu la aferojn.
 Die Insel: Oni informatas pri la ĉambro de studento membriĝanta al la korporacio Frankonia; en ĝi li havas plurajn dombestojn.
 Opfer: Horak, kiu restis Prage, aĉetas revolveron por memdefendo. Kiam li estas atencata fare de tri ĉeĥoj, li pafas al unu el ili.
 Kein Ende: Post la forpaso de la pafvundita, Horak estas arestita. Pro laŭleĝa memdefendo li estas liberigata. Li tamen mortas pli malfrue pro pneŭmonio.

 Elementoj membiografiaj 
La rolo Binder estas Strobl mem, dum la klubo Frankonia ne tiel nomiĝis: ĉar tiunoma korporacio inter 1879 kaj 1921 estis neaktiva.Ĝia nuna posteula klubo nomiĝas Corps Frankonia Prag kaj troviĝas en Saarbrücken. Ĝi ja reprezentas Corps Austria, la klubo kies membro estis Strobl ekde oktobro 1894.Walter G. Wieser: Der Prager deutsche Studentenroman, Wien 1994, p. 41 ss. Aŭtentika estas Abraham, aliaso por Sigmund Pick . La gastejestro Wenzel Zimmermann (en la romano Vaclav) havis sian knajpon en la strateto U milosdrnych n-ro 4, kun la nomo U zlateho krizku.Hartmut Binder: Prag - Literarische Spaziergänge durch die goldene Stadt, Stuttgart 1997, p. 186 ss. Malkonstruo de la ejo estis en 1910. Ĉiuj personoj enromanaj povas identiĝi. <ref>Jürgen Herrlein: "Karl Hans Strobl: Bekanntes und Unbekanntes aus seinem studentischen Leben und zur Vaclavbude", ĉe: Prag - Eine GDS-Dokumentation, Paderborn: GDS (Gesellschaft für Deutsche Studentengeschichte), 2009, p. 23 ss.</ref>
 Abraham = Sigmund Pick, lombardisto kaj originalulo
 Binder = Karl Hans Strobl, verkisto kaj juristo
 Der Ĝibelline = Friedrich von Kunze (1876–1945), juĝisto
 Gidi = Gideon Brecher (1873–1943), kuracisto en Olomouc
 Groß = Alexander Großmann (*1873), studis arkitekturon
 Horak  = Viktor Hora (*1876), juĝisto en Moravská Třebová
 Toni Illner = Anton Müller (1869–1945) , kuracisto en Oslavan
 Kahl = Karl Kral (1877–1911), sekretario en Vieno
 Neumann = Fritz Neumann , kuracisto kaj fabrikestro en Brunno
 Nietsch = Fritz Nitsche
 Mederer = Adolf Lederer (1874–1941), advokato en Aš
 Pohl  = Johann Polak (*1874), konstruinĝeniero en Hohenelbe
 Pinkas = Kneißl
 Stiegl = Hans Siegl (*1877)
 Vaclav  = Wenzel Zimmermann , gastejestro en Prago
 Dr. Waller = Ernst Walther, dentisto kaj urbestro de Teplice
 Weiß = Carl Johannes Schwarz (*1874) , dramaturgo Prage kaj Berline, redaktisto Viene

 Interpretoj 
La viena literaturkritikisto Hermann Bahr skribis en 1902 tre pozitivan recenzon pri ĉi romano.Neues Wiener Tagblatt, 1902, p. 197. Kun aliaj A. H., ĉe: Deutsche Arbeit in Böhmen, 1 (1902), p. 877; K. v. Fritsch, ĉe: Beilage zur Allgemeinen Zeitung, München 1902, nr. 154; W. v. Wymetal, ĉe: Tageblätter aus Mähren und Schlesien, Brunno 1901/1902, p. 263 li interkonsentis ke temas pri la unua realisma romano pri studenta vivo estante for de pseŭdoromantismo hajdelberga. Tamen kelkaj ankaŭ ne ŝatis ĉi verkon.Otto Johl, ĉe: Arbeiter-Zeitung, 1902, nr. 233; W. Fred, ĉe: Das literarische Echo, Berlin, 5 (1903/1903), kol. 1006.
Egon Erwin Kisch laŭdis la fidindajn priskribojn de Strobl koncerne la lokalojn."Alt-Prager Mensurlokale", ĉe: Deutsche Hochschulwarte, 1/1928, p. 1-5
Max Brod nur kritiketas la unuflankecon de Strobl kaj bedaŭris ke li koncentriĝis pri la klientaro de Germana Universitato de Prago kaj naciemaj aspektoj.Streitbares Leben. Autobiographie 1884-1968, notoj: ero 2603, München 1969, p. 151 Pli modernaj literaturhistoriistoj taksas la manieron de prezentado de Strobl iel prafaŝisma.Zeitschrift für deutsche Philologie, 108/ 1989, p. 209-214, kiu verdikto ŝuldiĝas ankaŭ al antaŭparolo por noveldono el la 1941-a jaro (sed ne el la romano mem).

 Literaturo 
 Susanne Fritz: Die Entstehung des Prager Textes. Prager deutschsprachige Literatur von 1895 bis 1934. Thelem, Dresden 2005, ISBN 3-937672-32-X, (=Mitteleuropa-Studien, 8).
 Paul Kisch: "Stoßt an, wir Prager und das alte Band! Zur Jubelfeier Karl Hans Strobls und seiner Vaclavbude". Che: Deutsche Hochschulwarte 6/1927, Heft 8 p. 98–100
 Raimund Lang: "Der Dramaturg von Prag. Karl Hans Strobl als studentischer Dichter". Che: Frische/Becker: Zwischen Weltoffenheit und nationaler Verengung. Fünf Aufsätze. Studentengeschichtliche Vereinigung des CC, Herzogenaurach 2000, ISBN 3-930877-34-1, (=Historia academica, 39), p. 137 ss.
 Marta Maschke: Der deutsch-tschechische Nationalitätenkonflikt in Böhmen und Mähren im Spiegel der Romane von Karl Hans Strobl. Berlin (disertacio) 2003.
 Doris Multerer: Deutsch-tschechische Gegensätze in den Prager Studentenromanen Karls Hans Strobls. Wien (magistrighfaklaborajho) 1993.
 Christian Oppermann: "Die Flamänder von Prag am Schipkapaß". Che: Einst und Jetzt. Jahrbuch des Vereins für corpsstudentische Geschichtsforschung 32/1987, p. 165–181.
 Vera Schneider: Wachposten und Grenzgänger. Deutschsprachige Autoren in Prag und die öffentliche Herstellung nationaler Identität. Königshausen & Neumann, Würzburg 2009, ISBN 978-3-8260-3775-7, (Epistemata. Würzburger wissenschaftliche Schriften. Reihe Literaturwissenschaft, 631), (disertacio, Berlin 2007).
 Walter G. Wieser: Der Prager deutsche Studentenroman in den ersten vier Jahrzehnten des 20. Jahrhunderts''. Österreichische Gesellschaft zur Erforschung der Studentengeschichte, Wien 1994.

 Eksteraj ligiloj 

 Notoj 

Kategorio:Germanlingvaj romanoj
Kategorio:Universitato de Karolo
Kategorio:Studenta kulturo
Kategorio:Libroj aperintaj en 1902
Kategorio:Literaturo de Aŭstrio